# Annivita-(Zn)

L'annivita-(Zn) és un mineral de la classe dels sulfurs que pertany al subgrup de l'annivita.

## Característiques

L'annivita-(Zn) és un sulfur de fórmula química Cu₆(Cu₄Zn₂)$_Σ$Bi₄S₁₃. Va ser aprovada com a espècie vàlida per l'Associació Mineralògica Internacional en el mes d’abril de l'any 2024, i va ser publicada a la revista internacional Mineralogical Magazine per Jiří Sejkora et al. en el mes de novembre de 2024 amb el títol «Annivite-(Zn), Cu₆(Cu₄Zn₂)$_Σ$Bi₄S₁₃, from the Jáchymov ore district, Czech Republic: the first Bi-dominant member of the tetrahedrite group». Cristal·litza en el sistema isomètric. Segons la classificació de Nickel-Strunz pertany a «02.G - Nesosulfarsenits, etc. amb S addicional».
Les mostres que van servir per a determinar l'espècie, el que es coneix com a material tipus, es troben conservades a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: P1P 50/2023, i al Museu d'Història Natural de la Universitat de Pisa (Itàlia), amb el número de catàleg: 20069.

## Formació i jaciments

Va ser descoberta a la mina Eliáš, situada al districte miner de Jáchymov, a les muntanyes Metal·líferes (República Txeca). Prèviament, el 1984 havia estat descrita a Vindfall, al comtat de Gävleborg (Suècia), sense haver-se arribat a identificar correctament fins que no va ser descrita quaranta anys més tard.
També ha estat descrita a les mines de Megala Pefka, a Lavreotiki (Grècia); així com a la mina Maurizi, situada al poble de Hřebečná, també com la localitat tipus a la regió de Karlovy Vary, i a la mina Anna, a la localitat de Příbram, a la regió de Bohèmia Central, sent aquestes dues regions també de Txèquia.

## Referències

* ↑ «Annivite-(Zn)» (en anglès). Mindat. [Consulta: 28 juny 2024].
* 1 2 3 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 79». European Journal of Mineralogy, 36, 3, 25-06-2024, pàg. 525–528. DOI: https://doi.org/10.5194/ejm-36-525-2024 [Consulta: 28 juny 2024].
* 1 2 3 Sejkora, Jiří; Biagioni, Cristian; Dolníček, Zdeněk; Velebil, Dalibor; Škácha, Pavel «Annivite-(Zn), Cu6(Cu4Zn2)Σ6Bi4S13, from the Jáchymov ore district, Czech Republic: the first Bi-dominant member of the tetrahedrite group». Mineralogical Magazine, 11-11-2024, pàg. 1–11. DOI: https://doi.org/10.1180/mgm.2024.54 [Consulta: 18 febrer 2025].
* ↑ «Strunz-mindat (2024) Classification - Neso-sulfarsenites, etc. with additional S». Mindat. [Consulta: 28 juny 2024].
* ↑ Kieft, Kees; Eriksson, Gunnar «Regional zoning and metamorphic evolution of the Vindfall Pb-Zn ore, east central Sweden». Geologiska Föreningen i Stockholm Förhandlingar, 106, 4, 12-1984, pàg. 305–317. DOI: https://www.tandfonline.com/doi/abs/10.1080/11035898509454655 [Consulta: 11 agost 2024].
* ↑ Dolníček, Zdeněk; Sejkora, Jiří; Škácha, Pavel «Hypogene Alteration of Base–Metal Mineralization at the Václav Vein (Březové Hory Deposit, Příbram, Czech Republic): The Result of Recurrent Infiltration of Oxidized Fluids». Minerals, 14, 10, 17-10-2024, pàg. 1038. DOI: doi:10.3390/min14101038 [Consulta: 18 febrer 2025].